《将至嘉禾先寄诸兄弟》
宋代·陈舜俞

半年西走若飞蓬，得禄无多计屡穷。
骥足寒孤甘伏皁，雁群惊迸苦伤弓。
家贫不易新堂构，天幸犹能遇岁丰。
且待归来都讲论，一篙烟水趁霜风。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。